Antara anugerah yang diterima oleh Grande termasuk New Artist of the Year di Anugerah Muzik Amerika 2013, Music Business Association untuk Best Breakthrough Artist, "Best Pop Video" di Anugerah Muzik Video MTV 2013, "Best Song" dan "Best Female" di Anugerah Muzik Video MTV 2014. Pada 2016, majalah "Time" menamakan Grande salah satu daripada 100 orang paling berpengaruh di dunia dalam senarai tahunan Time 100. Grande mempunyai pengikut yang ramai di media sosial, termasuk akaun Instagram paling diikuti ke-3. Pada 2017, konsert jelajah beliau Dangerous Woman Tour dibatalkan berikutan insiden pengeboman di Manchester Arena.